Robertus dux Burgundie, universis presentes litteras inspecturis salutem. Noveritis quod nos recognovimus et recognoscimus nos tenere a reverendo patre ac domino et consanguineo nostro karissimo Jacobo, Dei gratia Eduensi episcopo, nomine ipsius et ecclesie Eduensis, in feudum quicquid habemus apud Eduam et in finagio Eduensi, Montcenis, et quicquid habemus vel in nosterum acquiremus circa Montcenix infra unam leucam circumquaque, dum modo non sit de feudo alieno. Tenemus etiam ab ipsis episcopo et ecclesia Avalonem castrum nostrum. Si vero aliquo unquam tempore potuerimus effici cerciores quod ab ipsis episcopo et ecclesia alia teneamus, nos illa libenter recognoscemus similiter ut predicta, et super illa recognitione nostras patentes litteras faciemus. In cujus rei testimonium presentes litteras sigilli nostri fecimus apensione muniri. Actum apud Eduam, in domo episcopali, die mercurii in festo Conceptionis beate Marie Virginis, anno Domini Mº CCº octogesimo tertio.